《游东龛岩赋十景诗 其八 瀑布泉》
明代·唐文凤

百尺飞泉如瀑布，直泻悬崖几朝暮。气迷云缕鲛绡垂，光射冰帘月钩露。

当年为唤锦袍仙，好咏银河落九天。令公名同流不竭，千古界破苍山烟。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。